Buxoro viloyati hokimining sayyor qabuli 11 soat davom etdi

Viloyat hokimligi xabariga ko‘ra, 11 soat davom etgan bu galgi qabulda uy-joy qurish uchun yer ajratish, moddiy yordam, pensiya, bolalar nafaqasi, ishga joylashish, tabiiy gaz, elektr energiyasi, ichimlik suvi ta'minotidagi muammolarga aloqador 372 ta murojaat qabul qilingan. 
 

Fuqarolarning 187 nafarini shaxsan viloyat hokimining o‘zi qabul qilib, suhbatlashgan. Viloyat sektor rahbarlari, hokim o‘rinbosarlari, tashkilot-mussasalar mutasaddilari, deputatlar ishtirokida kechgan sayyor qabulda aholining tezkor yechim topishi zarur bo‘lgan ko‘plab masalalar shu yerning o‘zida hal qilingan.